́рою несомнѣ́нною къ бг҃у, мі́ра и я̀же въ мі́рѣ ѿрекі́йся, вѣ́руетъ, я́кѡ ми́лостивъ є́сть и ще́дръ гдс̑ь, и пріе́млетъсъ покая́ніемъ приступа́ющыя къ нему̀, вѣ́дый чрезъ̑ безче́стіе почита́ти рабы̂ своя̂, и чрезъ̑ нищету̀ кра́йнюю ѡбогаща́ти ѝхъ, чрезъ̑ досаждє́нія и уничижє́нія прославля́ти ѝхъ, и сме́ртію вѣ́чныя жи́зни прича́стники и наслѣ́дники я̀ устроя́ти: поспѣша́етъ я́кѡ єле́нь жа́ждущій, си́ми итѝ я́кѡ по лѣ́ствицѣ къ безсме́ртному исто́чнику и къ го́рнему, є́юже а́гг҃ли восхо́дятъ и нисхо́дятъ: бг҃ъ же свы́ше, по си́лѣ на́шей предложе́нія и тща́нія ѡжида́я, сѣди́тъ, не я́кѡ трудя́щихся на́съ весели́тся зрѣ́ти, но я́кѡ до́лгъ мзду̀ хотя̀ да́ти на́мъ, чл҃вѣколю́бецъ